CELEX: 62015TA0065
Language: da
Date: 2017-07-13 00:00:00
Title: Sag T-65/15: Rettens dom af 13. juli 2017 — Talanton mod Kommissionen (Voldgiftsbestemmelse — Pocemon-kontrakt — det syvende rammeprogram for forskning, teknologisk udvikling og demonstration (2007-2013) — støtteberettigede omkostninger — tilbagebetaling af udbetalte beløb — misbrug af rettighederne i henhold til kontrakten — princippet om god tro — berettiget forventning — bevisbyrde — modkrav)

28.8.2017   
            
            
               DA
            
            
               Den Europæiske Unions Tidende
            
            
               C 283/32
            
         Rettens dom af 13. juli 2017 — Talanton mod Kommissionen
   (Sag T-65/15) (1)
   
   ((Voldgiftsbestemmelse - Pocemon-kontrakt - det syvende rammeprogram for forskning, teknologisk udvikling og demonstration (2007-2013) - støtteberettigede omkostninger - tilbagebetaling af udbetalte beløb - misbrug af rettighederne i henhold til kontrakten - princippet om god tro - berettiget forventning - bevisbyrde - modkrav))
   (2017/C 283/47)
   Processprog: græsk
   
      Parter
   
   
      Sagsøger: Talanton AE — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Grækenland) (ved advokat K. Damis)
   
      Sagsøgt: Europa-Kommissionen (ved R. Lyal, som befuldmægtiget, bistået af advokaterne L. Athanassiou og G. Gerapetritis)
   
      Sagens genstand
   
   Dels et søgsmål i henhold til artikel 272 TEUF med påstand om, at det fastslås, at de udgifter, som sagsøgeren har opgivet i forbindelse med tilskudsaftale nr. 216088 om gennemførelse af projektet »Point-of-care monitoring and diagnostics for autoimmune diseases«, der er indgået som led i det syvende rammeprogram for forskning, teknologisk udvikling og demonstration (2007-2013), var støtteberettigede, og at Kommissionen ved at anmode om tilbagebetaling af 273 289,63 EUR i henhold til tilskudsaftalen tilsidesatte sine kontraktlige forpligtelser, dels et modkrav om, at sagsøgeren tilpligtes at tilbagebetale 253 289,63 EUR samt renter og fratrukket efterfølgende betalinger.
   
      Konklusion
   
   
               1)
            
            
               Europa-Kommissionen frifindes.
            
         
               2)
            
            
               Talanton AE — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon tilbagebetaler Europa-Kommissionen 253 289,63 EUR, som er udbetalt i henhold til tilskudsaftale nr. 216088 om gennemførelse af projektet »Point-of-care monitoring and diagnostics for autoimmune diseases«, samt morarenter på 3,55 % regnet fra den 27. januar 2015 og fratrukket 5 000 EUR, der er udbetalt til Europa-Kommissionen den 4. maj 2015, som først modregnes i morarenterne og derefter i hovedstolen.
            
         
               3)
            
            
               Talanton — Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon betaler sagsomkostningerne.
            
         
      (1)  EUT C 138 af 27.4.2015.